b'\n_START_ARTICLE_\nBob Morane\n_START_PARAGRAPH_\nBob Morane on belgialainen ranskankielinen sarjakuva. Sen luoja ja k\xc3\xa4sikirjoittaja on Henri Vernes. Suomessa julkaistut tarinat on piirt\xc3\xa4nyt William Vance._NEWLINE_Tarina Ritarin miekka ilmestyi Suomessa Nastasarjat -lehdiss\xc3\xa4 1965._NEWLINE_Sarjakuva ilmestyi uudelleen jatkosarjoina Zoom -sarjakuvalehdess\xc3\xa4. Lehden ilmestymisen lakattua Bob Morane -albumeita julkaistiin Zoom-albumisarjassa, jota kustansi Sanoma-osakeyhti\xc3\xb6. T\xc3\xa4m\xc3\xa4n j\xc3\xa4lkeen julkaisijana oli Semic._NEWLINE_Sarjakuvan p\xc3\xa4\xc3\xa4hahmo on seikkailija Robert \xe2\x80\x9dBob\xe2\x80\x9d Morane. H\xc3\xa4nen toverinsa on skotlantilainen William \xe2\x80\x9dBill\xe2\x80\x9d Ballantine. Tarinoille on ominaista kansainv\xc3\xa4lisyys sek\xc3\xa4 eksoottiset ymp\xc3\xa4rist\xc3\xb6t. Mielikuvitukselliset tekniset laitteet ja psyykkiset tapahtumat v\xc3\xa4ritt\xc3\xa4v\xc3\xa4t tarinoita. Toisaalta  jotkin yksityiskohdat kuten autot ja lentokoneet ovat realistisia ja tunnistettavissa._NEWLINE_Esimerkiksi tarinassa Samurain silm\xc3\xa4 Bob Morane n\xc3\xa4kee hotellissa nukkuessaan unta, jossa h\xc3\xa4n lep\xc3\xa4\xc3\xa4 suuressa, hiljaisessa kirkossa. H\xc3\xa4n her\xc3\xa4\xc3\xa4 t\xc3\xa4h\xc3\xa4n ja toteaa aiemmin t\xc3\xa4yden hotellin tyhj\xc3\xa4ksi.H\xc3\xa4nen k\xc3\xa4ytt\xc3\xa4m\xc3\xa4ns\xc3\xa4 auto on Toyota Carina. Silm\xc3\xa4t sumussa -tarinassa on kauko-ohjattavia, puhaltimen ilmapatsaan varassa liikkuvia robotteja, joiden \xe2\x80\x9dsilm\xc3\xa4t\xe2\x80\x9d ovat s\xc3\xa4dease. Kivij\xc3\xa4ttil\xc3\xa4isten kosto sijoittuu P\xc3\xa4\xc3\xa4si\xc3\xa4issaarelle ja vajonneeseen kaupunkiin, joka on ollut M\xc3\xba-mantereella. Seikkailun k\xc3\xa4ynnist\xc3\xa4\xc3\xa4 Moranen saama telepaattinen viesti'